ਸਵਾਤੀ ਮਾਲੀਵਾਲ
ਸਵਾਤੀ ਮਾਲੀਵਾਲ (ਜਨਮ 15 ਅਕਤੂਬਰ 1984) ਇੱਕ ਭਾਰਤੀ ਕਾਰਕੁਨ ਹੈ। ਉਹ ਦਿੱਲੀ ਮਹਿਲਾ ਕਮਿਸ਼ਨ ਦੀ ਮੌਜੂਦਾ ਚੇਅਰਪਰਸਨ ਹੈ। ਕਮਿਸ਼ਨ ਵਿੱਚ ਸ਼ਾਮਲ ਹੋਣ ਤੋਂ ਪਹਿਲਾਂ, ਮਾਲੀਵਾਲ ਨੇ ਜਨਤਕ ਸ਼ਿਕਾਇਤਾਂ ਬਾਰੇ ਦਿੱਲੀ ਦੇ ਮੁੱਖ ਮੰਤਰੀ ਦੀ ਸਲਾਹਕਾਰ ਰਹੀ ਸੀ।

ਮਾਲੀਵਾਲ ਸਮਾਜਿਕ ਕਾਰਕੁਨ ਅੰਨਾ ਹਜ਼ਾਰੇ ਅਤੇ ਅਰਵਿੰਦ ਕੇਜਰੀਵਾਲ ਦੀ ਅਗਵਾਈ ਵਿੱਚ ਚੱਲੇ ਇੰਡੀਅਨ ਅਗੇਂਸਟ ਕਰੱਪਸ਼ਨ ਅੰਦੋਲਨ ਦੀ ਮੁੱਖ ਮੈਂਬਰ ਸੀ। 2015 ਵਿੱਚ ਅਰਵਿੰਦ ਕੇਜਰੀਵਾਲ ਸਰਕਾਰ ਦੇ ਗਠਨ ਤੋਂ ਬਾਅਦ, ਮਾਲੀਵਾਲ ਨੂੰ ਦਿੱਲੀ ਮਹਿਲਾ ਕਮਿਸ਼ਨ ਦੀ ਚੇਅਰਪਰਸਨ ਨਿਯੁਕਤ ਕੀਤਾ ਗਿਆ ਸੀ।

ਨਿੱਜੀ ਜੀਵਨ 
ਮਾਲੀਵਾਲ ਦਾ ਜਨਮ 15 ਅਕਤੂਬਰ 1984 ਨੂੰ ਗਾਜ਼ੀਆਬਾਦ, ਉੱਤਰ ਪ੍ਰਦੇਸ਼ ਵਿੱਚ ਹੋਇਆ ਸੀ  ਉਹ ਐਮਿਟੀ ਇੰਟਰਨੈਸ਼ਨਲ ਸਕੂਲ ਗਈ ਅਤੇ ਫਿਰ ਜੇਐਸਐਸ ਅਕੈਡਮੀ ਆਫ ਟੈਕਨੀਕਲ ਐਜੂਕੇਸ਼ਨ ਤੋਂ ਸੂਚਨਾ ਤਕਨਾਲੋਜੀ ਵਿੱਚ ਬੈਚਲਰ ਦੀ ਡਿਗਰੀ ਹਾਸਲ ਕੀਤੀ।  ਉਸਨੂੰ ਇੱਕ ਐਮਐਨਸੀ ਵਿੱਚ ਨੌਕਰੀ ਮਿਲ਼ ਗਈ ਅਤੇ ਫਿਰ ਨੌਕਰੀ ਛੱਡ ਕੇ "ਪਰਿਵਰਤਨ" ਨਾਮਕ ਇੱਕ ਐਨਜੀਓ ਵਿੱਚ ਸ਼ਾਮਲ ਹੋ ਗਈ। ਮਾਲੀਵਾਲ ਦਾ ਵਿਆਹ ਆਮ ਆਦਮੀ ਪਾਰਟੀ ਦੇ ਨੇਤਾ ਨਵੀਨ ਜੈਹਿੰਦ ਨਾਲ ਹੋਇਆ ਸੀ। ਪਰ ਫਰਵਰੀ 2020 ਵਿੱਚ ਉਨ੍ਹਾਂ ਦਾ ਤਲਾਕ ਹੋ ਗਿਆ।

ਸਿਆਸੀ ਕੈਰੀਅਰ 
ਮਾਲੀਵਾਲ ਨੇ ਜੁਲਾਈ 2015 ਵਿੱਚ ਦਿੱਲੀ ਮਹਿਲਾ ਕਮਿਸ਼ਨ ਦੀ ਚੇਅਰਪਰਸਨ ਵਜੋਂ ਆਪਣਾ ਪਹਿਲਾ ਕਾਰਜਕਾਲ ਸ਼ੁਰੂ ਕੀਤਾ  ਉਸ ਸਮੇਂ ਉਹ ਆਮ ਆਦਮੀ ਪਾਰਟੀ ਦੀ ਆਗੂ ਸੀ।  ਇਸ ਅਹੁਦੇ 'ਤੇ ਉਸ ਦਾ ਕਾਰਜਕਾਲ ਜੁਲਾਈ 2018 ਵਿੱਚ ਤਿੰਨ ਸਾਲ ਹੋਰ ਵਧਾ ਦਿੱਤਾ ਗਿਆ ਸੀ  ਉਹ ਔਰਤਾਂ ਲਈ ਕਮਿਸ਼ਨਰ ਦੀ ਭੂਮਿਕਾ ਨਿਭਾਉਣ ਵਾਲ਼ੀ ਸਭ ਤੋਂ ਛੋਟੀ ਉਮਰ ਦੀ ਵਿਅਕਤੀ ਹੈ। 

2018 ਵਿੱਚ, ਉਸਨੇ 10 ਦਿਨਾਂ ਦੀ ਭੁੱਖ ਹੜਤਾਲ ਰੱਖੀ ਜੋ 13 ਅਪ੍ਰੈਲ ਨੂੰ ਸ਼ੁਰੂ ਹੋਈ ਸੀ।   ਉਸ ਦੀਆਂ ਕਈ ਮੰਗਾਂ ਸਨ, ਜਿਸ ਵਿੱਚ 12 ਸਾਲ ਤੋਂ ਘੱਟ ਉਮਰ ਦੇ ਬੱਚਿਆਂ ਨਾਲ ਬਲਾਤਕਾਰ ਕਰਨ ਵਾਲੇ ਵਿਅਕਤੀਆਂ ਲਈ ਮੌਤ ਦੀ ਸਜ਼ਾ ਦੀ ਮੰਗ ਕਰਨ ਵਾਲ਼ੇ ਆਰਡੀਨੈਂਸ ਨੂੰ ਪਾਸ ਕਰਨਾ, ਸੰਯੁਕਤ ਰਾਸ਼ਟਰ ਦੇ ਮਾਪਦੰਡਾਂ ਦੇ ਤਹਿਤ ਪੁਲਿਸ ਦੀ ਭਰਤੀ ਕਰਨਾ ਅਤੇ ਪੁਲਿਸ ਦੀ ਜਵਾਬਦੇਹੀ ਦੀ ਮੰਗ ਸ਼ਾਮਲ ਸਨ।  ਮਾਲੀਵਾਲ ਨੇ ਪ੍ਰਧਾਨ ਮੰਤਰੀ ਨਰਿੰਦਰ ਮੋਦੀ ਨੂੰ ਇੱਕ ਖੁੱਲ੍ਹਾ ਪੱਤਰ ਪ੍ਰਕਾਸ਼ਿਤ ਕੀਤਾ।  ਉਸਦੀ ਹੜਤਾਲ 16 ਅਤੇ 8 ਸਾਲ ਦੀ ਉਮਰ ਦੀਆਂ ਲੜਕੀਆਂ ਦੇ ਦੋ ਕਥਿਤ ਬਲਾਤਕਾਰਾਂ ਦੇ ਦੁਆਲੇ ਲੜੀਵਾਰ ਵਿਰੋਧ ਪ੍ਰਦਰਸ਼ਨਾਂ ਦੌਰਾਨ ਹੋਈ

ਹਵਾਲੇ 

ਭਾਰਤੀ ਔਰਤਾਂ ਦੇ ਹੱਕਾਂ ਦੇ ਸਰਗਰਮ ਕਾਰਜ ਕਰਤਾ
ਭਾਰਤੀ ਨਾਰੀ ਕਾਰਕੁਨ
ਜਨਮ 1984
ਜ਼ਿੰਦਾ ਲੋਕ